**Natječaj za sudjelovanje u Erasmus+ projektu “Stručna praksa u Termama Vivat** ” - **nastavnici u pratnji**

Srednja škola Koprivnica provodi projekt “Stručna praksa u Termama Vivat“ u trajanju od 1. lipnja 2023. godine do 31. srpnja 2024. godine

U sklopu projekta “Stručna praksa u Termama Vivat“ odobrena je mobilnost 12 učenika 4. razreda i 3 nastavnika u smjerovima fizioterapeutski tehničar/fizioterapeutska tehničarka i hotelijersko turistički tehničar/hotelijersko turistička tehničarka .

U sklopu projekta, mobilnosti će se odvijati u nekoliko termina (termini su podložni promjenama).

Mobilnosti u Sloveniji u Termama Vivat trajat će 14 dana, a boravak učenika planiran je u terminima:

**1. od 27. studenog do 10. prosinca 2023. godine.**

**2. od 5. veljače do 18. veljače 2024. godine i**

**3. 11. ožujka do 24. ožujka 2024. godine.**

Ciljana skupina mobilnosti je 12 učenika (6 učenika smjera fizioterapeutski tehničar/fizioterapeutska tehničarka i 6 učenika smjera hotelijersko turistički tehničar/hotelijersko turistička tehničarka ) te 3 nastavnika u pratnji

Zadatak nastavnika kao pratitelja je da se pobrinu da učenici izvršavaju svoje obaveze propisane projektom te da im pruže podršku i potporu uz nadzor. Nastavnici na prijavnom obrascu odabiru za koju se mobilnost prijavljuju, te je moguće zabilježiti prioritet mobilnosti (od 1 do 3 termina) budući da nastavnik može biti odabran za sudjelovanje samo u jednoj mobilnosti.

**Uvjeti prijave za sudjelovanje:**

• djelatnik Srednje škole Koprivnica

• dobrovoljna prijava na natječaj

• predana dokumentacija do 26.9.2023. do 19.45

**Dokumentacija za prijavu:**

• ispunjen obrazac za prijavu (privitak)

• motivacijsko pismo

• životopis (Europass)

**Način bodovanja prijava:**

• profesionalnost i rad u području struke temeljem procjene ravnatelja (u slučaju prijave ravnatelja, procjenu će izvršiti ravnatelj druge srednje škole s minimalno dvije godine iskustva u sudjelovanju na Erasmus+ projektima (1-5)

• motivacijsko pismo (1-5 bodova)

• životopis i sudjelovanje u aktivnostima, projektima i natjecanjima (1-5 bodova)

• dosadašnji doprinos projektu temeljem procjene koordinatora (1-5 bodova)

• u slučaju istog broja bodova, prednost će imati nastavnici s većim iskustvom sudjelovanja u aktivnostima, projektima i natjecanjima

**Obveze i dužnosti nastavnika koji će sudjelovati u mobilnosti:**

• redovito pohađanje svih pripremnih aktivnosti

• redovito pohađanje svih aktivnosti tijekom mobilnosti

• uvažavanje i poštivanje ostalih sudionika mobilnosti

• redovito praćenje Dnevnika rada s učenicima

• održavanje evaluacijskih sastanaka tijekom mobilnosti

**Postupak prijave:**

Nastavnici natječajnu dokumentaciju trebaju predati do 26.9.2023. do 19.45 u ured ravnatelja, pedagoga ili u tajništvo.

Rezultati će biti objavljeni pod šiframa nastavnika na školskoj mrežnoj stranici, Facebook stranici škole i projekta te na oglasnoj ploči u školi 3.10.2023.

Nastavnici će imati rok za prigovore i žalbe na objavljene rezultate od 3.10.2023.do 12.10.2023 godine do 15 sati. Žalbu mogu uputiti pisanim putem u uredu ravnatelja, pedagoga ili u tajništvo.

Službeni rezultati objavit će se 13.10.2023. nakon isteka žalbenog roka.

Podaci navedeni u Prijavnom obrascu će se provjeravati i svaki krivo upisani podatak će značiti i diskvalifikaciju nastavnika.

Sudjelovanje na pripremnim aktivnostima je OBAVEZNO!

**Napomena:**

Za svaku mobilnost će se odabrati 1 nastavnik koji će biti na rezervnoj listi.